section_heading: Povijest
paragraph_text: Od 2002. do 2017. godine Europsko vijeće je koristilo palaču Justus Lipsius kao svoje sjedište. To je uslijedilo nakon provedbe sporazuma čelnika Europske unije u sklopu ratifikacije Ugovora iz Nice, da to sprovedu u trenutku kada ukupno članstvo u EU premaši 18 država članica. Prije toga, summiti Europskog vijeća imali su sjedište u državi članici EU koja je u tom trenutku predsjedala rotirajućim predsjedanjem Vijeća EU. Izvršene su brojne obnove zgrade kako bi se udovoljilo povećanim zahtjevima obje institucije i rastućem članstvu u EU, uključujući pretvaranje podrumskog parkirališta zgrade u dodatne prostorije za sastanke. Međutim, početkom 2017. obje su se institucije preselile u novoizgrađeno sjedište u susjednoj palači Europa. Palača Justus Lipsius još se uvijek koristi kao pomoćna zgrada palači Europa s kojom je povezana s dva mosta zatvorena staklom i jednim uslužnim tunelom.